burgasdotpro/wikipedia huggingface dataset:
Hyper Threading

Hyper Threading alebo Hyperthreading alebo HTT resp. HT je technológia používaná výrobcom procesorov firmou Intel pre tzv. multiprocesové operácie. Táto technológia vytvára z jedného fyzického procesora dva virtuálne procesory. Procesor sa voči softvéru správa tak, akoby bol v počítači dvakrát.
Dôsledkom Hyper Threadingu sú vylepšené odozvy procesora, zrýchlenie súčasného spracovania inštrukcií. Procesory s implementovanou technológiou HTT sú o cca 30% rýchlejšie ako klasické procesory bez tejto technológie. 
"Hyper Threading" funguje na princípe duplikácie tej časti CPU, ktorá obsahuje registre, čo pre aplikácie vyvoláva dojem, že procesorov je viacero a zasielajú pre spracovanie procesorom viacero inštrukcií a príkazov naraz. HTT sa javí ako mimoriadne efektívny spôsob zvýšenia výkonu hlavne pri výpočtových operáciách. Hyper Threading teda umožňuje zvýšiť výkon aplikačnému softvéru, ktorý vie pracovať s viacerými vláknami súčasne (multithread) alebo je schopný práce v režime spracovania viacerých úloh naraz (multitasking). Samozrejme druhý virtuálny procesor môže využívať iba tie prostriedky skutočného procesora, ktoré nevyužíva prvý virtuálny procesor. Zvýšenie výkonu je teda spôsobené optimalizáciou využitia všetkých častí jediného CPU. HTT bol vytvorený ako odpoveď na technológie AMD, pretože Intel Pentium 4 dokáže v jednom takte spracovať iba jednu inštrukciu, zatiaľ čo Athlon XP až tri. 
Technológia je aplikovaná v procesore, a tiež v čipovej sade (čipsete) a teda v matičnej doske. Prvé čipsety podporujúce HTT boli rozšírený čipset Intel 850E a čipsety Intel 845GE, Intel 845PE a Intel 845GV. Prvým procesorom Intelu, ktorý podporuje novú technológiu HTT, bol Intel Xeon MP (serverový procesor), z procesorov pre stolné PC to bol Pentium 4 3 GHz s jadrom Northwood (v roku 2002).
Kalvária (Nitra)

Nitrianska kalvária je kalvária z prelomu 18.19. storočia, nachádzajúca sa na rovnomennom dominantnom skalnatom vrchu v juhovýchodnej časti mesta Nitra. Z vrchu je panoramatický výhľad na mesto, vrch Zobor a širšie okolie. 
Výstavbe kalvárie v lokalite predchádzali staršie sakrálne stavby. Na úpätí vrchu stojí kostol Nanebovzatia Panny Márie s prvou písomnou zmienkou z 12. storočia a Misijný dom Matky Božej.
Misijný dom Matky Božej.
V roku 1765 bol postavený malý renesančný kláštor pre španielsky rád Nazarénov, ktorí sa mali starať o kostol a pútnikov. Neskôr tu boli umiestnení penzionovaní kňazi. Neskôr z kláštora vznikol sirotinec.
V rokoch 187885 bol kláštor prestavaný do novorománskeho slohu. V roku 1925 bola budova zvýšená a jedno poschodie. Podoba kláštora, ako ho poznáme dnes, je dielom slovenského architekta Michala Milana Harminca. V súčasnosti je celá budova misijným domom Spoločnosti Božieho Slova. Dnes tu prebiehajú viaceré aktivity, návštevníci misijného domu majú možnosť navštíviť misijné múzeum. V júli a auguste tu bývajú púte, z ktorých hlavná púť je v nedeľu po sviatku Nanebovzatia Panny Márie 15. augusta.
Graeme Dott

Graeme Dott (* 12. máj 1977, Larkhall, Škótsko) je od roku 1994 profesionálný hráč snookeru. Vyhral Majstrovstvá sveta v roku 2006. V roku 2007 vyhral turnaj China Open a dostal sa na druhé miesto vo svetovom rankingu no potom sa dostal pod vplyv depresií a stratil dobrú formu.
Biografia.
Skorá kariéra.
Po tom ako získal titul britského šampióna do 19 rokov v roku 1992, sa Dott stal profesionálom v roku 1994. Pomaly sa šplhal rankingami a do prvej svetovej šestnástky sa dostal v roku 2001, kde sa udržiava až doteraz. Za skoré úspechy sa považuje dosiahnutie štvrťfinále Welsh open v 1996, prvé kvalifikovanie na Majstrovstvá sveta v roku 1997, dosiahol finále Scottish Open 1999 a semifinále Grand Prix a Scottish Open v 2000.
Dott dosiahol svoje prvé bodované víťazstvo na Majstrovstvách sveta 2006. Predtým bol porazený vo finále na Regal Scottish Open v 1999, na British Open v 2001, na Majstrovstvách sveta v 2004 a Malta Cupe v 2005.
Svoju jedinú súťažnú 147 dosiahol v roku 1999 a British Open.
Majster sveta 2006.
Dott začal svoju cestu hladkým víťazstvom nad bývalým svetovým šampiónom Johnom Parrottom 10-3 a v druhom kole si poradil s veteránom Nigelom Bondom 13-9. Vo štvrťfinále sa stretol s Austrálčanom Neilom Robertsnom a po vedení 12-8 Robertson vyrovnal na 12-12 no Dott vyhral v tesnom rozhodujúcom frame a teda aj celkovo 13-12. V semifinále sa stretol s dvojnásobným šampiónom Ronniem O'Sullivanom s ktorým hral vyrovnanú partiu do druhej časti, po ktorej bolo 8-8. V tretej dokázal Ronnie uhrať iba jeden frame a tak Graeme vyhral ľahko 17-11.
Dott sa vo finále stretol s Petrom Ebdonom, s ktorým bojoval o 200 000£. Poslednú session zápasu začal Dott vedením 15-7 ale Ebdon vyhral šesť framov a zredukoval svoj deficit len na dva framy. Graeme nakoniec vyhral 18-14. Toto finále bolo najdlhším zápasom histórie a tiež zápasom s najneskorším koncom. Predchádzajúcim držiteľom rekordu bol finálový zápas Majstrovstiev sveta 1985 medzi Stevom Davisom a Dennisom Taylorom, ktorý skončil o 00:19 (GMT). Zápas Dott-Ebdon sa skončil ešte o polhodinu neskôr. Zápas trval tak dlho hlavne preto, lebo obe predpoludňajšie časti sa hrali len na šesť framov na rozdiel od iných turnajov, kde sa hrá na osem. Navyše 74 minútový 27. frame bol najdlhším framom histórie Majstrovstiev sveta. Prekonali 70 minútový rekord Kanaďana Cliffa Thorburna a Walesan Douga Montjoya, hráčov 80. rokov.
Externé odkazy.
[[Kategória:Škótski snookeristi]]
Blunted on Reality

Blunted on Reality je debutový album americkej skupiny The Fugees.
Zoznam obcí v Poľsku

Toto je zoznam obcí (gmín, sg. gmina) v Poľsku.
DŚ: dolnosliezske, KP: kujavsko-pomoranské, LB: lubelské, LS: lubuské,&lt;br&gt; ŁD: lodžské, MP: malopoľské, MZ: mazovské, OP: opolské,&lt;br&gt; PK: podkarpatské, PL: podlaské, PM: pomoranské, ŚL: sliezske,&lt;br&gt; ŚK: svätokrížske, WM: varmsko-mazurské, WP: veľkopoľské, ZP: západopomoranské.
m: mestská gmina, mw: mestsko-vidiecka gmina, w: vidiecka gmina
The Miseducation of Lauryn Hill

The Miseducation of Lauryn Hill je debutový sólo album americkej speváčky Lauryn Hillovej. Album bol v roku 1999 nominovaný na 11 cien Grammy, z čoho vyhral 5.
V roku 2003 mu televízna hudobná stanica VH1 udelila 37 miesto v ich rebríčku "Najlepší album v histórii". V tom istom roku v 2003, získal album 312. miesto v rebríčku, ktorý zostavil časopis "Rolling Stone", "500 najlepších albumov v histórii". 
A v roku 2005, ho Chris Rock zaradil na 23 miesto vo svojom rebríčku "Najlepších 25 Hip-hopových albumov v histórii".
IFRS 5

IFRS 5: Dlhodobý majetok držaný na predaj a ukončené činnosti (v úvodnom zozname Nariadenia ES 1725/2003 omylom preložené ako "Viazané aktíva držané na predaj a prerušené operácie") je jeden z Medzinárodných štandardov finančného vykazovania. Nahradil Medzinárodný účtovný štandard IAS 35 – Ukončované činnosti. Uplatňuje sa od 1. januára 2005.
Cieľom tohto štandardu je stanovenie: 
Dlhodobý majetok na predaj.
Spoločnosť klasifikuje dlhodobý majetok ako majetok na predaj v tom prípade, ak ekonomický benefit z tohto majetku nebude vyplývať z jeho používania, ale z jeho predaja. V takom prípade sa tento majetok prestane odpisovať a zároveň ho spoločnosť prestane používať. Oceňuje sa buď účtovnou zostatkovou hodnotou alebo trhovou hodnotou zníženou o náklady na predaj, podľa toho, ktorá cena je nižšia.
Aby sa dlhodobý majetok mohol klasifikovať ako majetok na predaj, musí byť splnených niekoľko podmienok:
Aktíva na predaj sa v Súvahe vykazujú osobitne ako obežné aktíva.
Ukončené činnosti.
Ukončená činnosť je komponent účtovnej jednotky, ktorý sa buď vyradil, alebo sa preklasifikoval ako majetok držaný na predaj a zároveň:
Graciola lekárska

Graciola lekárska (lat. "Gratiola officinalis") je rastlina z čeľade krtičníkovité ("Scrophulariaceae").
Rudolf Mock

Rudolf Mock (* 28. december 1943, Bratislava† 22. august 1996, Modrý Kameň) bol slovenský geológ, paleontológ, vysokoškolský pedagóg a horolezec.
Životopis.
Študoval na gymnáziu v Bratislave, ktoré ukončil maturitou v roku 1961. Následne pokračoval v štúdiu na Prírodovedeckej fakulte Univerzity Komenského. Už ako univerzitný študent bol členom československého horolezeckého reprezentačného družstva. Po skončení vysokoškolského štúdia v roku 1966 nastúpil na Katedru geológie a paleontológie Prírodovedeckej fakulty Univerzity Komenského ako asistent a od roku 1969 ako odborný asistent. V roku 1971 získal titul RNDr.
Na radu profesora Andrusova sa venoval na Slovensku dovtedy nie veľmi známemu výskumu fosílnej fauny konodontov, čo využil pri zónovaní triasu a riešení paleogeografických problémov. V roku 1973 spolu s Heinzom Kozurom publikoval nové stratigrafické informácie o meliatskej jednotke, vtedy radenej ku gemeriku a preukázal tiež existenciu silického príkrovu. Pokračovanie výskumov viedlo k zisteniu, že meliatska jednotka je subdukčnou melanžou po uzavretí triasového oceánu, ktorý subdukoval v jure pri kimérskej kolízií. Objav tzv. Meliatskeho oceánu podstatne zmenil chápanie vzniku Vnútorných Západných Karpát. Tento fakt bol o to významnejší, že predchádzal jeho objaveniu v podstatne lepšie prebádaných Východných Alpách. Mock sa tiež podieľal aj na vymedzovaní pokračovania meliatskej jednotky v alpskej oblasti. Charizmatickým spôsobom prednášania, otvorenosťou a komunikatívnosťou vzbudzoval veľké sympatie študentov. Vychoval viac ako 20 diplomantov, z ktorých viacerí sa stali elitou jednej generácie slovenskej geológie.
V rokoch 19901994 vykonával funkciu vedúceho Katedry geológie a paleontológie na Prírodovedeckej fakulte Univerzity Komenského. Účastnil sa viac než 13 expedícií do krajín Ázie, Severnej Afriky, ale aj na Sicíliu či Island. Aktívne spolupracoval na výrobe filmov z týchto ciest. Ako predseda komisie na ochranu geologických javov SZOPK sa podieľal na zlepšení ochrany viacerých geologických objektov na Slovensku. V roku 1994, kvôli dezilúzií z pomerov v školstve odišiel z Prírodovedeckej fakulty, kde až do roku 1996 pôsobil iba ako externý pracovník. Dva semestre externe prednášal na univerzite v rakúskom Innsbrucku. Bol autorom alebo spoluautorom vyše 60 vedeckých publikácií, z ktorých bolo 25 uverejnených v zahraničných odborných časopisoch.
Tragicky zahynul pri výškových prácach na kostole v Modrom Kameni 22. augusta 1996.
Významné práce.
Publikoval viac než 60 vedeckých prác. Medzi najvýznamnejšie patria:
Ocenenie.
Je po ňom pomenovaná ulica v Bratislavskej Mlynskej doline.
Fountain of Tears

Fountain of Tears je americká hudobná skupina založená v roku 1995, hrajúca progresívny metal s prvkami gotického rocku.
Brest (Bielorusko)

Brest (, ; historický názov Brest-Litovsk) je mesto v juhozápadnom Bielorusku, administratívne centrum Brestskej oblasti a Brestského okresu. Má 350 616 obyvateľov.
Mesto sa nachádza v juhozápadnej časti oblasti pri sútoku riek Muchavec a Západný Bug, na štátnej hranici s Poľskom. Je významnou križovatkou železničnej a cestnej dopravy, riečny prístav na rieke Muchavec.
Dejiny.
História mesta je spojená s jeho dôležitou polohou blízko hraníc troch krajín; Bieloruska, Poľska a Ukrajiny.
Mesto je známe tým, že tu bola v roku 1596 uzatvorená Brestská únia, ktorou Kyjevská pravoslávna metropolia obnovila svoju jednotu s Katolíckou cirkvou.
V roku 1915, počas prvej svetovej vojny, bolo mesto vypálené ustupujúcimi ruskými jednotkami. Dňa 3. marca 1918 bola v meste podpísaná mierová zmluva medzi Ruskom a Nemeckom, známa ako brestský alebo brest-litovský mier.
Počas Poľsko-sovietskej vojny sa v februári 1919 dostal vtedajší Brest-Litovsk pod kontrolu Poliakov. Dňa 2. augusta 1920 ho pri protiofenzíve získala Červená armáda, ale 18. augusta ho po porážke v bitke pri Varšave získali Poliaci späť. Po skončení Rižských jednaní zostal súčasťou poľského územia. V tej dobe bolo mesto premenované na Brest nad Bugom (Брест-над-Бугом) a stalo sa centrom Poleského vojvodstva.
Dňa 14. septembra 1939 pri útoku na Poľsko do mesta vstúpil nemecký XIX. motorizovaný zbor. Ráno 17. septembra sa Nemcom Brestská pevnosť vzdala. Dňa 22. septembra Nemci Brest odovzdali na spoločnej slávnostnej prehliadke do rúk sovietskej 29. tankovej brigády.
Dňa 22. júna 1941 bolo mesto ako jedno z prvých vystavené útoku nacistických vojsk. Napriek tomu, že bolo mesto v priebehu dňa obkľúčené, sa jednotky držiace Brestskú pevnosť vytrvale bránili. Poslední obrancovia sa vzdali do nemeckých rúk v novembri, niekoľko mesiacov po tom, čo si bol vzdorujúcu pevnosť pozrieť osobne Hitler. Počas nemeckej okupácie zahynulo 40 000 obyvateľov mesta.
Mesto bolo oslobodené 28. júla 1944 počas lublinsko-brestskej operácie vojskami 1. bieloruského frontu. Podľa výsledkov Jaltskej konferencie vo februári 1945 bol Brest pričlenený k Bieloruskej SSR a stal sa súčasťou ZSSR.
8. mája 1965 bol Brestskej pevnosti udelený titul hrdinská pevnosť.
Partnerské mestá.
zdroj:
Všeobecná cirkulácia atmosféry

Všeobecná cirkulácia atmosféry je prevládajúce prúdenie vzduchu v rozsiahlej oblasti zemského povrchu.
Hlavným dôvodom vzniku všeobecnej cirkulácie vzduchu je:
Všeobecná cirkulácia vzduchu je charakteristická:
Na lepšie pochopenie globálnej cirkulácie vzduchu sa používajú tri modely atmosféry:
Pečeňovník trojlaločný

Pečeňovník trojlaločný ("Hepatica nobilis") je rastlina z čeľade iskerníkovité ("Ranunculaceae").
Trvalka vysoká asi . Vyskytuje sa v listnatých lesoch, krovinách, väčšinou na vápencovom podklade. Pečeňovník je chránený.
Paracetamol

Paracetamol je liečivá látka s analgetickými a antipyretickými účinkami. Z chemického hľadiska ide o derivát anilínu.
Mechanizmus účinku.
Paracetamol je centrálne pôsobiaca látka, inhibuje COX-2 (cyklooxygenázu 2) v hypotalame (antipyretický účinok) a nepriamo pôsobí na sérotonínové 5-HT3-receptory v mieche (analgetický účinok). Nástup účinku je do 30 minút od požitia.
Nežiaduce účinky.
Paracetamol je vo vyšších dávkach (už 10 – 15 g) hepatotoxický a vyvoláva zlyhanie pečene, ktoré môže skončiť smrťou. V bežných dávkach sa môže niekedy objaviť aj alergická kožná reakcia, ďalším nežiaducim účinkom je aj spavosť. Jeho protilátkou je acetylcysteín.
Dávkovanie.
Dospelým a mladistvým sa podáva 500 – 1 000 mg paracetamolu v časovom odstupe najmenej 4 hodín. Maximálna jednorazová dávka 1 000 mg paracetamolu, maximálna denná dávka 4 000 mg paracetamolu (pri dlhodobej liečbe, nad 10 dní, nesmie denná dávka prekročiť 2 500 mg).
Deťom sa podáva 250 – 500 mg paracetamolu v časovom odstupe najmenej 6 hodín. Pri predávkovaní hrozí zlyhanie pečene.
Lieková forma.
Užíva sa perorálne (tablety, sirup) alebo per rectum (čípky). Na Slovensku registrované lieky s účinnou látkou paracetamol sú: "Acifein, Ataralgin, Coldrex Horúci nápoj (citrón, citrón s medom, čierne ríbezle), Coldrex (Junior, Junior Citrón, MaxGrip Lemon, Nočná Liečba, Sirup, Tablety), Daleron Cold3, Doreta (na lekársky predpis), Excedrin, Fervex (pre deti, pre dospelých, pre dospelých bez cukru), Korylan, Medipyrin, Mexalen, Mexavit, Panadol, Panadol (Baby, Extra, Extra Rapide, Femina, Junior, Paracetamolum, Plus Grip, Rapide, Ultra, Ultra Rapide), Paralen, Paralen (500 Sup, Extra, Grip, Hot Drink, Plus, Sus), Paramax-Cod (na lekársky predpis), Perfalgan (na lekársky predpis), Solpadeine, Spasmopan (na lekársky predpis), Theraflu Prechladnutie a chrípka, Trigrip, Ultracod (na lekársky predpis), Valetol, Zaldiar (na lekársky predpis)."
Blen čierny

Blen čierny ("Hyoscyamus niger") je rastlina z čeľade ľuľkovité ("Solanaceae").
Celá rastlina je smrteľne jedovatá. Príznaky otravy sú podobné ako pri ľuľkovci zlomocnom.
Opis.
Dorastá do výšky 80 centimetrov. Má hranatú, lepkavú byľ. Listy sú podlhovasté a laločnaté. Kvety sa objavujú od júna do októbra, majú žltú farbu a nepríjemnú vôňu. Plodom je tobolka.
Blen je burinnou rastlinou.
Toxicita.
Celá rastlina je jedovatá, najviac jej semená. Obsahuje okrem iného Hyoscyamín a atropín. Po požití je nutné zavolať lekársku pomoc a vyvolať zvracanie.
Použitie.
Už v dobách starovekého Grécka bola rastlina používaná na utíšenie bolestí, uspávanie a vyvolávanie halucinácií. Často ju využívali vrahovia ako účinný jed. V súčasnosti sa použitie v ľudovom liečiteľstve neodporúča – pre jeho veľkú jedovatosť.
Pescennius Niger

Gaius Pescennius Niger Iustus (* asi 140 – † 194) bol rímsky uzurpátor cisárskeho trónu v rokoch 193 až 194. Meno „Niger“ (čierny), bolo kontrastným pomenovaním oproti jednému z jeho rivalov Clodiovi Albinovi (albinus znamenalo biely).
Pescenius pochádzal zo starej jazdeckej italskej rodiny.
Keď v roku 192 zomrel cisár Commodus ako bezdetný predstaviteľ dynastie Antoninovcov, začal sa po dlhšej dobe opäť otvorený boj o cisársky trón. V nasledujúcom roku bol rímsky veliteľ východných légií, Pescennius Niger, vyhlásený svojimi oddielmi za nového imperátora ríše. Niger dovtedy pôsobil ako guvernér provincie Sýria. Pod jeho vplyv sa čoskoro dostali aj provincie Egypt a Ázia. Samotné vyhlásenie za cisára bolo však iba prázdne gesto, pretože senát v Ríme ho za platného cisára nikdy neuznal a počas svojej vlády Niger nikdy do Ríma nezavítal (z pochopiteľných dôvodov). Namiesto neho sa stal cisárom Septimius Severus, ktorý nástupom na trón založil novú dynastiu – dynastiu Severovcov (193 – 235). Septimius Severus, potom čo usporiadal situáciu v Ríme, kde odstránil cisára Didia Iuliana sa so svojim početným vojskom v roku 194 vypravil na východ a Nigera po sérii vojenských stretov porazil v rozhodujúcej bitke pri meste Issos (neďaleko mesta Antiochia). Niger zahynul, keď sa chcel preplaviť cez Bospor do Európy.
Johann Bernhard Fischer von Erlach

Johann Bernhard Fischer von Erlach (od roku 1696 písaný s prívlastkom "von Erlach") (* 20. júl 1656, Graz, Rakúsko† 5. apríl 1723, Viedeň) bol pravdepodobne najvplyvnejší rakúsky architekt barokovej éry; otec architekta Josepha Emanuela Fishera von Erlach.
Študoval u svojho otca, vidieckeho remeselníka, a neskôr ako 16-ročný pokračoval v štúdiu v Ríme. Nasledujúcich 16 rokov strávil v Taliansku - v Ríme sa pripojil k dielni svojho rakúskeho priateľa Johanna Paula Schora a veľkého Giana Lorenza Berniniho, ktorý mu poskytol množstvo príležitostí, aby mohol študovať antické aj moderné sochárstvo a architektúru, a neskôr sa presťahoval do Neapolu. Do Rakúska sa vrátil až v roku 1687, kedy bol uvedený ako módny a vyhľadávaný architekt. Získal množstvo objednávok, ktoré prichádzali tak od kráľovskej rodiny, ako aj od najvyšších vrstiev aristokracie. Jeho porozumenie pre barokovú architektúru mu v roku 1687 zabezpečilo kľúčovú pozíciu dvorného architekta, ktorú si udržal počas vlády troch cisárov.
Zersenay Tadese

Zersenay Tadese (* 8. február 1982, Adi Bana) je eritrejský atletický vytrvalec. Na olympiáde v Aténach v roku 2004 získal bronzovú medailu v behu na 10 000 metrov.
Je majstrom sveta v polmaratóne z talianskeho Udine z roku 2007.
Eduard Schreiber

Eduard Schreiber (* 25. máj 1876, Viedeň – † 17. január 1962, Schönaich) bol slovenský priekopník kinematografie.
Syn podnikateľa Jozefa Schreibera st.. Od roku 1896 začal pracovať v Lednických Rovniach na veľkostatku svojho otca. Na veľkostatku urobil veľké reformy. Zaviedol nové technologické postupy a výrazne ho modernizoval. Aktívne tiež podporoval kultúrny a spoločenský život v Lednických Rovniach. Prispel aj k rozvoju slovenskej kinematografie. Natočil niekoľko krátkych dokumentárnych filmov z okolia Lednických Rovní ("Leto na Váhu", "Kriket", "Rúbanie ľadu", a ďalšie). V roku 1910 natočil svoj jediný hraný film z prostredia miestneho parku "Únos", ktorý sa stal prvým hraným filmom na Slovensku.
Laibach

Laibach je slovinská hudobná skupina, ktorá hrá industriálnu a experimentálnu hudbu. Skupina bola založená v roku 1980, názov "Laibach" je nemecký názov slovinského hlavného mesta Ľubľana. Laibach tvorí hudobnú časť umeleckého hnutia NSK.
Ivan Chodák

MUDr. Ivan Chodák (* 3. február 1914, Dolný Kubín† 14. február 1994, Bratislava) bol slovenský športovec a lekár. 
Život.
Bol výborným športovcom, zároveň patril k najlepším študentom na Lekárskej fakulte Univerzity Komenského v Bratislave. Za doktora medicíny bol promovaný v roku 1938. Patril k najznámejším a najnavštevovanejším bratislavským lekárom chorôb ušných, nosných a krčných. Dlhé roky bol „oravským richtárom“ v Bratislave.
Preslávil sa futbalovým umením a džentlmenským športovým vystupovaním. S futbalom začínal v Dolnom Kubíne. Počiatkom roka 1935 ho prepožičali do FC Vrútky, na jeseň krátky čas pobudol vo VŠ Bratislava. Prvé ligové stretnutie za klubové farby I. Československý ŠK Bratislava zahral 1. decembra 1935 proti Teplitzer FK. V lige odohral Ivan Chodák 193 zápasov, dal 23 gólov, okrem brankárskeho vystriedal všetky hráčske posty. Bohatstvo futbalového umenia ukázal jedenásťkrát ako reprezentant Slovenska. Aktívnu futbalovú kariéru ukončil v roku 1946. Za postoj k hre, spoluhráčom, rozhodcom, divákom, ale predovšetkým k súperovi mal prívlastok „rytier v kopačkách“. Za celú bohatú športovú kariéru nebol ani raz vylúčený, dokonca ani napomínaný. Okrem futbalu sa venoval aj iným športom. Za VŠ Bratislavu behal na pretekoch trate od 800 do 5 000 m, venoval sa i skoku do výšky. Majstrovsky hral i na tenisových dvorcoch, patril k vynikajúcim plavcom. V roku 1934 získal v behu na lyžiach titul akademického majstra Československa, ktorý mu zabezpečil účasť na zimných svetových hrách študentstva vo švajčiarskom St. Moritzi. V behu na 18 km obsadil 3. mesto. Ako študent hral ľadový hokej za VŠ Bratislava a ŠK Bratislava. Dvakrát bol majstrom Slovenska, dva razy hral vo finále. Za vybrané mužstvo Slovenska nastúpil tri razy. Po príchode Hildy Múdrej do Bratislavy bol jej prvým krasokorčuliarskym partnerom. Počas 25 rokov trénoval všetky družstvá Slovana – od áčka cez dorastencov až po neregistrovaných. Od roku 1994 Slovenský futbalový zväz pravidelne udeľuje "Cenu fair play MUDr. Ivana Chodáka". Miestom vyhlasovania je Dolný Kubín.
Churandy Martina

Churandy Martina (* 3. júl 1984, Willemstad, Curaçao, Holandské Antily) je holandský šprintér na 100 m mužov a 200 m. 13. mája 2006 bežal na 100 m čas 9,76 s., ale s nedovolenou podporovou vetra + 6,1 m/s.
Reprezentoval Holandské Antily do roku 2010, keď zanikli, odvtedy reprezentuje Holandsko.
Vrcholové podujatia.
Osaka 2007.
Vo finálovom behu na 100 m si časom 10.08 s. vybojoval 5. miesto. Na 200 m skončil takisto piaty, časom 20.27 s.
Martina

Martina môže byť:
Memorial Cup

Memorial Cup je vyvrcholením každého súťažného ročníka Canadian Hockey League (CHL), ktorého sa stále zúčastňujú všetci traja víťazi líg (WHL, OHL, QMJHL) a tiež domáci tím. Tento turnaj je v zámori ostro sledovaný a zaraďuje sa k najvýznamnejším športovým podujatiam v Kanade. Zisk Memorial Cupu sa v mládežníckom veku prirovnáva ku Stanley Cupu. Trofej sa udeľuje od roku 1919 a najviackrát ju vybojovali tímy Kamloops Blazers a Oshawa Generals.
Pascal Dupuis

Pascal Dupuis (* 7. apríl 1979, Laval, Kanada) je bývalý kanadský hokejista. Naposledy bol hráčom klubu NHL Pittsburgh Penguins.
So svojou hokejovou kariérou začínal v klube Rouyn-Noranda Huskies v juniorskej súťaži QMJHL. Odohral tu štyri sezóny, nebol draftovaný. 18. augusta 2000 podpísal zmluvu s klubom NHL Minnesota Wild. Počas svojej prvej sezóny odohral v NHL len štyri zápasy, väčšinu sezóny hral na farme Cleveland Lumberjacks v IHL.
Počas lockoutu odohral Dupuis osem zápasov vo švajčiarsku za tím HC Ajoie. Vo februári 2007 bol súčasťou prestupu do New Yorku Rangers, opačným smerom putoval Adam Hall. 27. februára 2007 bol vymenený opäť, tentokrát sa jeho novým klubom stala Atlanta Thrashers.
Pred koncom prestupového obdobia v sezóne 2007-08 bol spoločne s Mariánom Hossom vymenený do klubu Pittsburgh Penguins. V roku 2009 získal s tímom Pittsburgh Penguins Stanley cup.
Roháčka (Čierna hora)

Roháčka () je najvyšší vrch pohoria Čierna hora, geomorfologického celku Slovenského rudohoria. Vrch leží približne severne od Margecian. 
Poloha.
Nachádza sa na severnom okraji pohoria, v centre rovnomenného podcelku. Leží na hranici Prešovského a Košického kraja, na rozhraní okresov Prešov a Gelnica, v katastri obcí Klenov a Margecany. Vrch sa vypína medzi obcami Margecany (juh), Klenov (východ), Hrabkov (sever) a Kluknava (západ), v povodí Hornádu. 
Opis.
Vrch je súčasťou výrazného masívu, situovaného na severnom okraji Čiernej hory. Predstavuje najvyššiu časť pohoria, pričom horský chrbát pokračuje severným a severozápadným smerom, kde je niekoľko kót, presahujúcich , ako aj len nepatrne nižšia Čierna hora (). Juhozápadnú aj východnú časť vrchu odvodňujú prítoky Hornádu, severnú prítoky Krížovianky, ústiacej do Svinky. Prevažná časť vrchu je zalesnená a poskytuje len obmedzené výhľady.
Výhľady.
Vďaka nadmorskej výške a polohe sú z vhodných lokalít zaujímavé výhľady. Okrem okolitých vrchov možno pozorovať susedné pohoria a pri vhodných podmienkach i časť Vysokých a Nízkych Tatier, či iné vyššie vrchy.
Maurice Greene (atlét)

Maurice Greene (* 23. júl 1974, Kansas City, Kansas, USA) bol bývalý americký šprintér, venujúci sa behu na 100 m, behu na 200 m a štafete na 4x100 metrov. 
Má dve zlaté medaily z olympijských hier a je aktuálnym spoludržiteľom svetového rekordu na 50 m spolu s Donovanom Baileyom. Do roku 2018 držal i svetový rekord na 60 m.
Spyridon Luis

 
 
Spyridon Luis alebo Spyros Luis (gr. , , * 12. január 1873, Atény, Grécko – † 26. marec 1940, Atény) bol grécky maratónec, ktorý vyhral na prvých olympijských hrách zlatú medailu v maratóne.
Životopis.
Spyridon Luis sa narodil ako jediný chlapec z piatich detí rodičov Athanasia a Kalomiry Louisových. V škole malý Spyridon nevynikal. Počas vojenskej služby (189395) si jeho atletický talent všimol major Papadiamantopoulos. Odporučil mu kvalifikáciu na olympijské hry. Tá mu vôbec nevyšla, skončil až 17. z 19. a nekvalifikoval sa, napriek tomu mu Papadiamantopoulos dokázal vybojovať miesto na štarte. A Louis preteky nakoniec vyhral.
Kostol svätého Františka z Assisi (Karlova Ves)

Kostol svätého Františka z Assisi je rímskokatolícky kostol v bratislavskej mestskej časti Karlova Ves na Námestí sv. Františka 4. Je súčasťou kláštora rehole minoritovmenších bratov konventuálov. Táto rehoľa spravuje aj karloveskú farnosť sv. Michala, na území ktorej sa kostol aj kláštor nachádzajú.
Kostol bol postavený podľa návrhu švajčiarskeho architekta Justusa Dahindena. Výstavba kostola spolu s priliehajúcim kláštorom za začala v júni 2000. Dňa 9. marca 2002 novopostavený kostol slávnostne posvätil arcibiskup Ján Sokol. Nad oltárom je zavesená kópia kríža z kostola sv. Damiána. Kapacita kostola je približne 250 osôb.
Silvánska ulica (Bratislava)

Silvánska ulica je ulica v Bratislave, v mestskej časti Karlova Ves. Tiahne sa od Levárskej ulice po Suchohradskú ulicu.
Púpavová ulica (Bratislava)

Púpavová ulica je ulica v Bratislave, v mestskej časti Karlova Ves. Je pomenovaná podľa púpavy lekárskej.
Borská ulica

Borská ulica je ulica v Bratislave, v mestskej časti Karlova Ves.
Nachádza sa tu električková i autobusová zastávka. Na ulici je aj Obchodný dom Centrum a materská škola.
Prakazrel Michel

Prakazrel Samuel Michel známy najmä ako "Pras", (* 19. október 1972, Brooklyn, New York, New York, USA) je americký raper, herec, producent a jeden z bývalých predstaviteľov známej americkej skupiny The Fugees, ktorá sa preslávila v 90. rokoch. 
Životopis.
Narodil sa dva dni po svojom bratancovi Wyclefovi Jeanovi, ktorý sa narodil v Haiti. Vyrastal New Yorku a neskôr v New Jersey kde ako 15-ročný spoznal 12-ročnú Lauryn Hillovú a zoznámil ju so svojim bratancom Wyclefom s ktorým v roku 1988 založili skupinu "Tranzlator Crew", ktorá sa neskôr preslávila ako The Fugees.
Pred a počas nahrávania ich prvého albumu "Blunted on reality", Prasa prijali na Rutgers College a Yale University a ako dva hlavné predmety si zapísal filozofiu a psychológiu. 
The Fugees.
V roku 1994 vydávajú svoj prvý album "Blunted on reality", a o dva roky neskôr 1996 svoj druhý, veľmi úspešný album "The Score", s ktorým vyhrali dve ceny Grammy.
Hudobná sólo kariéra.
V roku 1998 na "skúšku" vypustil do sveta album "Ghetto Supastar". Obsahoval rovnomenný úvodný hit, v ktorom malí prsty aj Ol´Dirty Bastard a speváčka Mya. Pesnička "Ghetto Supastar" bola v roku 1999 v prvej desiatke najhrávanejších piesní. Takisto sa objavila v soundtracku k filmu "Bulworth". 
Jeho druhý album nesie názov "Win Lose or Draw" a vyšiel v roku 2005. Producentom bol okrem Prasa samotného aj jeho bývalý kolega zo skupiny Fugees a jeho bratranec, Wyclef.
V roku 2007 sa ako hosť objavil na albume britsko-ázijskej skupiny Swami v piesni "Pushin". V marci 2008 vydal u Image Entertainment/Experience svoj tretí album s názvom "Experience Magic".
Filmová kariéra.
V roku 1999 sa objavil v snímke "Mystery Men", v ktorom si zahral typického záporáka. Okrem tohto filmu si zahral aj v "Turn it up" (2002) (názov zmenený z pôvodného "Ghetto Superstar"), "Higher Ed" (2001) a "Go for Broke" (2002), kde nepôsobil len ako herec, ale aj ako producent.
V roku 2006 natočil dokumentárny film "Skid Row" v ktorom sa na 9 dní sám stal bezdomovcom v Los Angeles, aby bližšie priblížil ich život v chudobe. Využil skrytú kameru a vypočul niekoľko dojemných príbehov. Film mal premiéri 24. augusta 2007.
Skúsenosť žiť na ulici Prasa inšpirovala spustiť "prAsperity project" v máji 2007. Je to nezisková organizácia, ktorej cieľom je informovať ľudí o riešeniach zložitých problémoch, ktoré ovplyvňujú postavenie človeka v spoločnosti.
Armalista

Armalista bol od 14. storočia do roku 1918 obyvateľ Uhorska, ktorý získal listinu o povýšení do zemianskeho stavu (armálnu listinu) udelením erbu, ktorá mu zabezpečovala dedičnú slobodu, zvyčajne však bez udelenia majetku.
Kľúčový ukazovateľ výkonnosti

Kľúčové ukazovatele výkonnosti (angl. key performance indicators, skr. KPI) sú praktické ukazovatele, ktoré kvantifikujú celkovú výkonnosť podniku vo väzbe na príslušný globálny cieľ či kritický faktor úspechu.
Celková výkonnosť podniku je zložená z výkonností jednotlivých jej častí. Preto je veľmi dôležité správne rozloženie zvolených ukazovateľov na konkrétne procesy, takzvaná dezagregácia KPI. Vhodne zvolené KPI umožní dostatočne presne monitorovať výkonnosť konkrétneho procesu s ohľadom na tvorbu výstupov a pridanej hodnoty. 
Štandardizovanie metodiky výpočtu KPI, určenie dátových zdrojov nevyhnutných na jeho vyčíslenie sú rovnako dôležité ako samotné určenie KPI. V tomto kroku je vhodné zohľadniť možnosti vyhodnocovania, ktoré ponúka existujúci informačný systém. Prípadne zvážiť možnosti extrahovania dát z informačných systémov a ich následné automatizované spracovanie. Zavádzať za účelom monitorovanie procesov dodatočné operácie sa nestretáva s pozitívnym ohlasom vykonávateľov, naopak tento krok celý proces spomaľuje a získané dáta nemožno považovať za relevantné. 
Vo všeobecnosti možno povedať, že prepojenie KPI na ohodnotenie pôsobí motivujúco v prípade, ak majú pracovníci možnosť svojim správaním KPI ukazovateľ ovplyvniť a zároveň sú o jeho hodnote pravidelne informovaní.
Pri stanovení relevantných KPI zohrávajú kľúčovú úlohu analyzovanie dopadu na súvisiace procesy, možnosti zberu dát potrebných na vyčíslenie ukazovateľa a aktívne zapojenie interných pracovníkov.
Bábske jazierko

Bábske jazierko je prírodná pamiatka v katastrálnom území obcí Selice a Vlčany v okrese Šaľa v Nitrianskom kraji. Nachádza sa na Podunajskej rovine, rozloha , vyhlásená v roku 1973. Predmetom ochrany je pozostatok mŕtveho ramena rieky Váh s rastlinnými spoločenstvami rastúcimi na brehoch vôd.
Bátovský balvan

Bátovský balvan je prírodná pamiatka, ktorá sa nachádza na chránenom území s rozlohou . Bola vyhlásená v roku 1964 a je súčasťou CHKO Poľana. 
Nachádza sa na ľavej strane cesty z Hrochote na Kyslinky. Predmetom ochrany je osamotený, mohutný vysoký a široký aglomerátový kamenný blok, ktorý sa v starších štvrtohorách uvoľnil mrazovým zvetrávaním a zrútil sa na údolnú nivu Hučavy. Dôvodom ochrany je potreba zachovania jeho vedeckej a estetickej hodnoty.
Turecká vojna za nezávislosť

Turecká vojna za nezávislosť bol vojnový konflikt v rokoch 1919 až 1923 medzi Osmanskou ríšou reprezentovanou mladotureckým hnutím Mustafu Kemala Atatürka a koalíciou rôznych európskych krajín. Jeho jadro tvorila Grécko-turecká vojna (1920-22).
Začiatok.
Po prvej svetovej vojne, ktorú Osmanská ríša prehrala, boli rôzne časti jej územia okupované cudzími armádami. Turci nechceli tolerovať delenie svojej krajiny a vyhlásili vojnu.
Bojujúce strany.
Na jednej strane stálo Mladoturecké hnutie, ktoré viedol Mustafa Kemal Atatürk. Na jeho stranu sa postupne pridala aj väčšina civilného obyvateľstva. Na druhej strane bola koalícia, ktorú tvorili: Spojené kráľovstvo, Francúzsko, Grécko, Arménsko, Gruzínsko a Osmanská ríša.
Vojna.
Po počiatočných neúspechoch sa na čelo Turkov postavil Mustafa Kemal Atatürk, uznávaný vodca a generál z prvej svetovej vojny. Pod jeho velením vybojovali Turci dôležité víťazstvá. Tie boli hlavne proti Grékom, ktorí okupovali západnú časť krajiny okolo mesta Izmir (Smyrna). Túto časť dobyli Turci roku 1922. Neskôr znovu získali aj pásmo okolo Marmarského mora, ktoré bolo demobilizované a okupované Britmi. Nakoniec vyhnali všetkých okupantov z krajiny. Po konci vojny získali hranice Turecka taký tvar, aký majú dodnes. Mustafa Kemal Atatürk sa stal roku 1923 prvým prezidentom nového Turecka.
Poľný potok (prítok Potôčika)

Poľný potok je krátky potok na Strednom Pohroní, v južnej časti okresu Zvolen. Je to ľavostranný prítok Potôčika, meria 2 km a je tokom VI. rádu.
Pramení na styku Javoria a Pliešovskej kotliny, na juhozápadnom svahu Petrovej (698,8 m n. m.) v nadmorskej výške približne 505 m n. m., severozápadne od osady Podholienec. Tečie prevažne západným smerom územím medzi obcami Podzámčok a Dobrá Niva, cez lokalitu Panské konce. Na dolnom toku sa stáča na sever, tečie súbežne so železničnou traťou Zvolen – Krupina a juhozápadne od Podzámčoka ústi v nadmorskej výške cca 343 m n. m. do Potôčika. Nepriberá žiadne prítoky.
Participácia

Participácia môže byť:
The Score

The Score je druhý album americkej úspešnej skupiny The Fugees, ktorý vyšiel roku 1996 a získal dve ceny Grammy za rok 1996, za "Najlepší R&amp;B spevácky výkon vo dvojici alebo skupine" za skladbu "Killing me softly" a za "Najlepší rapový album". Bol taktiež nominovaný na "Album roka".
V roku 1998 ho magazín "The Source" menoval jedným zo 100 najlepších albumov. V roku 2003 ho zas magazín "Rolling Stone" zaradil v zozname "500 najlepších albumov v histórii" na 477 miesto.
V roku 1997 získal 6x platinovku za úspešný predaj. Dovtedy sa predalo okolo 18 miliónov kusov. 
V piesni "Ready or not" použili ako podklad, podklad z piesne "Boadicea", bez súhlasu autora, ktorým nebol nik iný ako samotná Enya. Bola pripravená podať žalobu za porušenie autorských práv, avšak po zistení, že Fugees nie sú žiadny zločinci, žalobu nepodala. 
Použité sample.
Na albume "The Score" môžete počuť úryvky týchto piesní:
"Killing Me Softly with His Song“ od Roberta Flack; autori Charles Fox a Norman Gimbel
Drieňová (prítok Bystrého potoka)

Drieňová je potok na Strednom Pohroní, v juhozápadnej časti okresu Zvolen. Je to ľavostranný prítok Bystrého potoka, meria 3 km a je tokom VI. rádu. Preteká východnou časťou CHKO Štiavnické vrchy.
Tečie v Štiavnických vrchoch, kde pramení v podcelku Skalka na severovýchodnom svahu vrchu Skalka, južne od sedla Caniar, v nadmorskej výške približne 645 m n. m. V pramennej oblasti tečie sprvu na severovýchod, pod sedlom Caniar sa oblúkom stáča, esovito sa ohýba a pokračuje na východ, pričom sprava priberá krátky prítok zo západného úpätia Krásneho vŕšku (622 m n. m.). Následne tečie viac východoseverovýchodným smerom a v neobývanej, lesnatej oblasti juhozápadne od chaty Bystré a na území obce Dobrá Niva sa v nadmorskej výške cca 464 m n. m. vlieva do Bystrého potoka.
Pôvod názvu.
Názov vodného toku "Drieňová" súvisí s charakteristickým výskytom dreviny z čeľade drieňovitých drieňa obyčajného (Cornus mas) v priestore, ktorým tento vodný tok preteká. Potok Drieňová obteká veľkým oblúkom z južnej strany les s rovnakým názvom "Drieňová" v katastrálnom území obce Dobrá Niva. Je zrejmé, že názov potoka "Drieňová" i názov lesa "Drieňová" vzájomne súvisia. Podľa J. Krška bol názov lesa bez zmeny prenesený na potok
. Nemožno ale úplne vylúčiť ani opačný postup, že prvotne bol pomenovaný vodný tok a názov potoka bol sekundárne prenesený na les. Potvrdenie priority pomenovacieho procesu bude ešte predmetom ďalšieho skúmania. Názov vodného toku bol štandardizovaný v roku 1993 v podobe "Drieňová".
Slovný základ všeobecného podstatného mena "drieň" obsahuje značný počet názvov potokov na Slovensku: Drienický potok, Drienok, Drieňov, Drienovec, Drieňovec (prítok Budinského potoka), Drieňovec (prítok kanála Veľké Revištia-Bežovce), Drienovka, Drienovský potok, Drieňovský potok (prítok Mačacieho potoka), Drieňovský potok (prítok Východného Turca), Drieňovský potok (prítok Slatiny), Drieňovský potok (prítok Kútočného potoka), Drieňovský potok (prítok Štiavnice), Drieňový potok (prítok Žitavy), Drieňový potok (prítok Bukového potoka) i kanálov: Drieňový kanál, Drieňovský kanál, Drieňovec. Názvy týchto vodných tokov majú podobnú motiváciu: buď v svojom pomenovacom procese prebrali a modifikovali do svojho názvu časť názvu sídelného objektu (obce, časti obce) respektíve nesídelného objektu (vrchu, lesa) obsahujúcu slovný základ apelatíva "drieň" alebo primárne využili slovný základ apelatíva "drieň".
Brestská pevnosť

Brestská pevnosť je pevnosť stojaca v západnej časti mesta Brest v Bielorusku (4 forty (I, K, L a O) ležia v susednom Poľsku.). Známa sa stala najmä tvrdošíjnou obranou v priebehu operácie Barbarossa, trvajúcou od 22. do 30. júna 1941 (koniec organizovanej obrany). Niektoré osamotené skupiny sovietskych vojakov odmietajúcich sa vzdať v pevnosti prebývali až do augusta. Za prejavenú odvahu a húževnatosť bol pevnosti 8. mája 1965 udelený titul hrdinská pevnosť. V súčasnosti je pevnosť pamätníkom druhej svetovej vojny.
História.
Bola postavená v polovici 19. storočia ako jedna z ruských západných pevností pre ochranu západných hraníc krajiny. Nachádza sa na sútoku riek Muchavec a Západný Bug, na mieste starších usadlostí. Projekt bol vypracovaný v roku 1830. Začiatočná fáza výstavby trvala od roku 1836 do roku 1842. Pevnosť sa skladala zo štyroch objektov, centrálnu časť tvorila citadela, postavená na mieste pôvodného trhoviska. Obranné objekty boli v priebehu 19. storočia neustále modernizované, okolo pôvodnej citadely bol vybudovaný rad obranných objektov. Posledné práce boli dokončené v roku 1914, v priebehu prvej svetovej vojny, kedy pevnosť a priľahlé opevnenia dosiahli dĺžku 30 km.
Počas prvej svetovej vojny pevnosť v auguste 1915 obsadili Nemci, po tom či ju ruské vojská opustili počas generálneho ústupu. Počas poľsko-sovietskej vojny zmenila pevnosť majiteľa dvakrát. Po rižských rokovaniach v roku 1921 pripadla oficiálne Poľsku. Po roku 1930 sa stala nechvaľne známa ako väznica.
Na začiatku druhej svetovej vojny bola bránená 4 dni malou posádkou iba štyroch pechotných práporov pod vedením gen. Plisowského pred útokmi XIX. tankového zboru gen. Guderiana. Poľské jednotky z oblasti ustúpili na juh 17. septembra. V ten istý deň zaútočilo z východu aj ZSSR. Na základe dohôd bol Brest prenechaný Sovietom. 
Po napadnutí Sovietskeho zväzu nacistickým Nemeckom vzdorovala posádka pevnosti ako celok od ranných hodín 22. júna do 30. júna 1941. Nemci pritom počítali, že nad oblasťou získajú kontrolu v priebehu 12 hodín. Namiesto jedného pluku však boli v pevnosti dislokované sovietske 2 divízie. V období kedy sa vzdali posledné organizované hniezda odporu sa frontová línia nachádzala 300 míľ na východ. Ešte 24. júla sa v pevnosti pohybovali skupiny ozbrojených obrancov, ktorí kládli odpor. Odhodlanie obrancov, ktorí spôsobili útočiacej 45., 31. a 34. divízii veľké straty urobilo na nemeckých vojakov a veliteľov veľký dojem. 24. augusta 1941 si boli pevnosť osobne pozrieť Hitler spolu s Mussolinim.
Počas vojny ani roky do smrti Stalina informácie o obrane pevnosti neprenikli na verejnosť. Bolo to hlavne preto, že podľa rozkazu č. 270 boli všetci vojaci, ktorí sa vzdali do rúk nepriateľa, automaticky považovaní za vinných z porušenia vojenskej prísahy. Až v roku 1957 sovietsky historik Sergej Smirnov vydal knihu o osudoch obrancov pevnosti. V roku 1965 bol pevnosti priznaný štatút hrdinská pevnosť, ekvivalent štatútu hrdinské mesto, ktorý bol udelený napr. Stalingradu alebo Sevastopoľu.
Stone Gods

Stone Gods je anglická hardrocková skupina, ktorá vznikla v roku 2007 po rozpade kapely The Darkness.
25. februára 2008 vydali limitované EP "Burn the Witch" ktoré sa vypredalo za jeden deň. 7. júla 2008 vydali ich debutový album "Silver Spoons &amp; Broken Bones". 29. júla bubeník Ed Graham oznámil, že kvôli svojmu zdravotnému stavu odchádza z kapely. Stone Gods boli nominovaní Classic Rock Magazine za najlepšiu novú kapelu a najlepší nový album. 6. októbra sa novým bubeníkom stal bývalý člen skupiny Bush, Robin Goodridge.
Jan Roubal

Prof. Ján Roubal (* 16. august 1880, Chudenice, Česko - † 23. október 1971, Praha, Česko) - pedagóg, profesor a významný entomológ svetového formátu. 
Biografia.
Narodil sa v roku 1880, ako syn Jakuba Roubala a matky Marie, rod. Kašparovej. Študoval prírodné vedy, matematiku a fyziku na Filozofickej fakulte a súčasne aj anatómiu a embryológiu na Lekárskej fakulte KU v Prahe. Stredoškolský profesor v Prahe a v Příbrami, riaditeľ dievčenského gymnázia v Banskej Bystrici v rokoch 1919 - 1938. Počas svojho života budoval fondy prírodovedeckých zbierok na gymnáziu. Pôsobil aj ako významný predstaviteľ a aktívny účastník ochranárskych aktivít a vzniku Spolku ochrany prírody a proti týraniu zvierat v Banskej Bystrici, kde v rokoch 1927 - 1938 pracoval ako jeho predseda. Spolupracovník ČSAV. Ján Roubal zomrel 29. októbra roku 1971 v Prahe.
Entomologické aktivity.
Jeden z najvýznamnejších českých entomológov svetového mena. Meno Jana Roubala sa stalo medzi česko-slovenskými entomológmi termínom a symbolom lásky k prírode. Málo entomológov na svete sa môže pochváliť takou obrovskou kapacitou svojej práce, ako práve Jan Roubal. Jeho obrovská zbierka hmyzu a bibliografia, ktorá obsahuje viac ako 500 prác, odborných vedeckých publikácií, kníh, článkov a pod. je toho dôkazom. Bol spoluzakladateľom Českej spoločnosti entomologickej, členom slovenských i medzinárodných vedeckých spoločností. Autor katalógu chrobákov Slovenska a Podkarpatskej Rusi, vedeckých a odborných článkov. Publikoval v odborných časopisoch a zborníkoch. Jeho zbierka chrobákov a bzdôch je uložená v SNM v Bratislave. Menšia časť zbierky je na viacerých miestach na Slovensku aj v Česku. 
Bibliografia.
Burzovo

Burzovo je potok na Strednom Pohroní, v centrálnej časti okresu Zvolen. Je to pravostranný a zároveň v smere toku posledný prítok Neresnice, meria 4,4 km a je tokom V. rádu.
Tečie v Javorí, kde pramení západne od kóty 736 m v nadmorskej výške cca 590 m n. m. pri obci Michalková. V pramennej oblasti tečie na krátkom úseku na západ, SSZ od obce sa stáča a pokračuje smerom na severoseverozápad, pričom jej tok sleduje cesta III. triedy spájajúca Michalkovú s cestou I/66. Na dolnom toku vytvára výrazný oblúk prehnutý na severovýchod a ďalej už tečie západným smerom. Napokon podteká železničnú trať Zvolen – Krupina a v blízkosti osady Šúplatka južne od Zvolena sa v nadmorskej výške približne 319 m n. m. vlieva do Neresnice.
Strieborný potok (prítok Neresnice)

Strieborný potok je potok na Strednom Pohroní, v južnej časti okresu Zvolen. Je to ľavostranný prítok Neresnice, meria 3,9 km a je tokom V. rádu.
Pramení na styku Štiavnických vrchov a Pliešovskej kotliny na východo-severovýchodnom svahu Rakytového kruhu (664 m n. m.) v nadmorskej výške približne 465 m n. m. Od prameňa tečie na krátkom úseku na severovýchod. Potom sa stáča na východ a preteká lokalitou Strieborná. Na strednom toku vytvára oblúk ohnutý na sever a pokračuje juhovýchodným smerom. Na dolnom toku znovu mení smer toku, na krátkom úseku smeruje k severovýchodu, podteká cestu I. triedy č. 66 a južne od obce Dobrá Niva sa v nadmorskej výške cca 356 m n. m. vlieva do Neresnice. Nepriberá žiadne prítoky.
Marta Hlušíková

Marta Hlušíková (* 9. október 1952, Leopoldov) je stredoškolská pedagogička, spisovateľka a autorka odbornej literatúry.
Životopis.
Narodila sa v Leopoldove, detstvo a mladosť prežila v Trenčíne. Po maturite na Strednej všeobecnovzdelávacej škole v Trenčíne (1971) študovala na Filozofickej fakulte Univerzity Komenského v Bratislave slovenský jazyk a latinčinu (19711976). Pracovala ako redaktorka v Archeologickom ústave SAV v Nitre, neskôr ako stredoškolská učiteľka v Banskej Štiavnici (SOU lesnícke) a v Rimavskej Sobote (Stredná ekonomická škola, Gymnázium). V súčasnosti pracuje ako stredoškolská pedagogička v Súkromnej strednej odbornej škole v Rimavskej Sobote.
Časopisecká tvorba, spoluautorstvo a preklady.
Okrem publicistiky a krátkych útvarov (Práca, Roháč, Učiteľské noviny, Slobodný piatok, Smena na nedeľu, Gemerské zvesti) začala od roku 1989 publikovať tvorbu pre deti (Zornička, Včielka, Slniečko, Mamatatajojo, Fifík, Maxík, Zvonček, Slnečnica, Adamko).
Spolupracuje so Slovenským rozhlasom v Bratislave od roku 1996 ("Obrázkové rozprávky", "Dedova indiánska osada", "Kde pavúky tkajú cukrovú vatu", vysielania pre predškolákov, poviedky pre dospelých).
Je autorkou kníh pre deti aj pre dospelých a spoluautorkou jedenástich zborníkov pre deti (poviedkové výbery vydavateľstva Perfekt).
Richie Edwards

 
Richie Edwards (* 25. september 1974, Lichfield) je frontman hardrockovej skupiny Stone Gods.
Pre hranie so Stone Gods používa:
ZX Microdrive

ZX Microdrive je magnetické páskové vstupno výstupné pamäťové zariadenie vyvinuté v roku 1983 firmou Sinclair Research Ltd. pre ich domáci počítač ZX Spectrum. ZX Microdrive sa neskôr používala pre počítače Sinclair QL a ICL One Per Desk.
Opis.
ZX Microdrive je mechanika používajúca pre záznam páskové záznamové magnetické médium, uložené v kazete. Mechanika obsahuje magnetické čítacie a zapisovacie hlavy (podobne ako v klasickom kazetovom magnetofóne) a mechanizmus, ktorý zabezpečoval pohyb pásky. V ZX Microdrive kazete je nekonečná slučka magnetickej pásky širokej 1,9 mm s dĺžkou 5 m, ktorá sa odvíja zo stredu a zároveň navíja na vonkajší obvod bubienka. Rýchlosť pohybu pásky je 76 cm.s-1, kapacita média je cca 100 kB. Zápis je sekvenčný a prístupová doba k ľubovolnému miestu pásky do cca 8 sekúnd. Médiá sú relatívne nespoľahlivé. Pri formátovaní sú označované chybné sektory a bežne sa stáva že po niekoľkých formátovaniach pásky sa dospeje ku kapacite 70-80 kB (niekedy sa však po formátovaní kapacita oproti poslednému stavu aj zvýši). U počítačov ZX Spectrum je mechanika externá (pripojená prostredníctvom ZX Interface) na rozdiel od počítača Sinclair QL, kde sú dve integrované mechaniky priamo v počítači.
Vulkanológ

Vulkanológ je vedec, geológ zaoberajúci sa vulkanológiou, skúma sopky a ich sopečnú činnosť. 
Činnosť vulkanológov má veľmi široký záber a patrí medzi najnebezpečnejšie vysoko odborné zamestnania. Vulkanológovia sa však nezaoberajú iba štúdiom aktívnych sopiek, ale zaoberajú sa i stavbou a štúdiom činnosti sopiek, ktoré už nie sú aktívne. Pri práci v teréne vulkanológovia inštalujú do blízkosti činných sopiek seizmografy, pomocou ktorých sledujú seizmickú aktivitu, ktorá je výrazným sprievodným javom sopečnej činnosti. V niektorých prípadoch tiež zbierajú vzorky hornín, plynov a vykonávajú ďalšie merania a pozorovania v blízkosti eruptujúcich vulkánov. Pre spoločnosť má význam najmä predpovedanie a varovanie pred vulkanickou aktivitou sopiek, čím môžu byť minimalizované prípadné straty na životoch a majetku obyvateľov okolia sopiek.
Dan Hawkins

 
Daniel Francis Hawkins (* 12. december 1976, Chertsey, Anglicko, Spojené kráľovstvo) je hlavným gitaristom skupiny Stone Gods. Pre hranie s Stone Gods používa: